CELEX: 62015CN0121
Language: da
Date: 2014-12-18 00:00:00
Title: Sag C-121/15: Anmodning om præjudiciel afgørelse indgivet af Conseil d’État (Frankrig) den 18. december 2014 — ANODE — Association nationale des opérateurs détaillants en énergie mod Premier ministre, Ministre de l’économie, de l’industrie et du numérique, Commission de régulation de l’énergie og GDF Suez

1.6.2015   
            
            
               DA
            
            
               Den Europæiske Unions Tidende
            
            
               C 178/8
            
         Anmodning om præjudiciel afgørelse indgivet af Conseil d’État (Frankrig) den 18. december 2014 — ANODE — Association nationale des opérateurs détaillants en énergie mod Premier ministre, Ministre de l’économie, de l’industrie et du numérique, Commission de régulation de l’énergie og GDF Suez
   (Sag C-121/15)
   (2015/C 178/08)
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: ANODE — Association nationale des opérateurs détaillants en énergie
   
      Sagsøgt: Premier ministre, Ministre de l’économie, de l’industrie et du numérique, Commission de régulation de l’énergie og GDF Suez
   
      Præjudicielle spørgsmål
   
   
               1)
            
            
               Skal en medlemsstats indgriben, der består i at pålægge den oprindelige operatør at tilbyde levering af naturgas til de endelige forbrugere til de lovbestemte tariffer, men som ikke er til hinder for, at den oprindelige leverandør og alternative leverandører kan fremsætte konkurrerende tilbud til priser, der er lavere end disse tariffer, anses for at indebære, at prisniveauet for levering af naturgas til de endelige forbrugere fastsættes uafhængigt af de frie markedskræfter, og udgør en sådan indgriben efter sin art en hindring for etableringen af et konkurrencebaseret naturgasmarked som nævnt i artikel 3, stk. 1, i direktiv 2009/73/EF (1)?
            
         
               2)
            
            
               Såfremt spørgsmål 1 besvares bekræftende, på baggrund af hvilke kriterier skal det da vurderes, om en sådan indgriben fra statens side i forhold til prisen for levering af naturgas til de endelige forbrugere er forenelig med direktiv 2009/73/EF?
               Der spørges navnlig om følgende:
               
                           a)
                        
                        
                           I hvilket omfang og under hvilke betingelser giver traktatens artikel 106, stk. 2, sammenholdt med artikel 3, stk. 2, i direktiv 2009/73/EF, medlemsstaterne mulighed for at forfølge andre formål end at opretholde leveringsprisen på et rimeligt niveau, såsom forsyningssikkerhed og territorial samhørighed, ved at gribe ind i forhold til prisen for levering af naturgas til de endelige forbrugere?
                        
                     
                           b)
                        
                        
                           Giver artikel 3, stk. 2, i direktiv 2009/73/EF en medlemsstat mulighed for under hensyn til bl.a. formålet om at sikre forsyningssikkerheden og den territoriale samhørighed at gribe ind i forhold til fastsættelsen af prisen for levering af naturgas i medfør af princippet om, at den oprindelige leverandørs omkostninger skal dækkes fuldt ud, og kan de omkostninger, som tarifferne skal dække, omfatte andre elementer end en forholdsmæssig andel af de langsigtede forsyningsomkostninger?
                        
                     
         
      (1)  Europa-Parlamentets og Rådets direktiv 2009/73/EF af 13. juli 2009 om fælles regler for det indre marked for naturgas og om ophævelse af direktiv 2003/55/EF (EUT L 211, s. 94).